Publication: Magyar Közlöny
Issue: MK-2006-89 (Year: 2006, Number: 89)
Era: 2004-2010
Section: Ez a kerettanterv a 2/2005. (III. 1.) OM rendelet 2. számú mellékleteként kiadott Sajátos nevelési igényű tanulók
Paragraph Index: 52

2. Általános képességek fejlesztése – Az észlelés, figyelem-összpontosítás, elemzés, rendezés, megformálás, kivitelezés képességeinek fejlesztése. – Utasítás pontos megértése, követése, helyes munkatempó megválasztása, fenntartása. – Hosszú távú emlékezet fejlesztése: vizuális, akusztikus, motoros. – Lényegkiemelés képességének kifejlesztése, koncentrálóképesség növelése. – Tanuláshoz való viszonyulás képességének fejlesztése: feladattudat, kitartás, érdeklődés, kreativitás, önmegvalósítás. – Beszédkészség fejlesztése, a szókincs bővítése, a megnyilatkozás képességének formálása, bátorítás. – Erkölcsi értékek, normák kiépítése. – Társas kapcsolatok megteremtési, megtartási, megélési képességének fejlesztése. A helyzetfelmérés, alkalmazkodás, együttműködés, belátás, együttérzés képességének fejlesztése. – Önismeret, önértékelés formálása. – Esztétikai érzék fejlesztése. A szakasz végére elvárható követelmények – A tanuló értse meg és hajtsa végre az utasításokat menetgyakorlatok közben. – Törekedjen a tanult mozgásformák, gyakorlatok esztétikus, koordinált végrehajtására. – Növekedjen az egyéni teljesítménye növekedjen. – Tudjon egyenletes iramban 4-6 percig futni vagy futómozgást tartalmazó tevékenységet végezni. – Törekedjen a maximális futósebesség elérésére rövidtávon, majd a sebesség minél hosszabb ideig történő tartására. – Tudjon állórajtból indulni, ugrásoknál elrugaszkodásra hangsúlyt helyezni. – Növekedjen a célba dobásoknál a találatszám, távolba dobásoknál az egyéni eredmény. – Tudjon a tanult talajtornaelemekből összeállított egybefüggő talajgyakorlatot végrehajtani tanári segítséggel. – Tudjon egyfajta szekrényugrást végrehajtani, segítségnyújtás mellett elvégezni. – Alkalmazkodjon a labda méretéhez, súlyához, a repülő labda útjához, ívéhez, irányához, sebességéhez. – Alkalmazzon egy számára megfelelő labdafogást, elkapást, birtoklást feladathelyzetben és játékban. – Tudjon a játékhelyzetnek megfelelően helyezkedni, viselje el játék közben a kudarcokat. – Tudjon a mellig érő vízben biztonságosan mozogni. 2006/89/II. szám ALAPOZÓ ÉS FEJLESZTŐ SZAKASZ (5–8. évfolyam) Célok A testnevelés az alapvető mozgáskészségek, fizikai képességek aktivizálásával járuljon hozzá – A kiegyensúlyozott testi-lelki fejődéshez, a mozgáskultúra kialakításához, a sport megszerettetéséhez. – A tanulók helyzetfelismerő képességének, valamint a változó körülményekhez, feladathelyzetekhez való alkalmazkodási képességének javításához. – A szociális és a jellemtulajdonságok, a közösségi és csapatmunka, a társakkal való aktív együttműködés erősítéséhez. Feladatok – Alapvető fizikai képességek, az egyensúlyérzék, a koordinációs készség fejlesztése. – A járás, a futás, az ugrás és a dobás technikai kivitelezésének folyamatos javítása. – Elfogadott csapatszellem kialakítása, pozitív személyiségjegyek bevésése. A tantárgy kiemelt habilitációs/rehabilitációs célú feladatai – Általános kondicionális (erő, állóképesség, gyorsaság) és koordinációs (futó, ugró, dobó, ügyesség, hajlékonyság, lazaság, rugalmasság, egyensúlyérzék, téri tájékozódás) képességek fejlesztése. – A torna, az atlétika és a sportjátékok szerkezelése. – A mozgásminták helyzethez igazított alkalmazása. A mozgásszabályozás. – Játékkészség és sportági képességek: mozgáskombináció, konstruktív emlékezet, helyzetfelismerő és cselekvéses gondolkodás. Állóképesség, kitartás, együttműködés, egészséges versenyszellem, önkifejezés, önállóság. A tanulók értékelésének elvei Az értékelés célja a motiválás, a mozgás örömének megélése. A pozitívumokra koncentrál, egyéni célokat, fejlesztési területeket jelöl meg. Jellemzője a rendszeresség, következetessé, alapoz a tanuló aktív részvételére. Jellemzői: – elemző, – pozitívumokat kiemelő, – hiányokat feltáró, fejlesztő, – reális elvárásokat tisztázó. Figyelembe veszi: – az életkori sajátosságokat, a tanuló mozgásállapotát, – az általános és speciális, egyénre szabott fejlesztési célkitűzések, feladatkijelölések alapján az egyéni fejlődés mértékét Értékelendő területek: – együttműködés a habilitációs munka folyamatában, – aktivitás, – az elsajátítottak önálló alkalmazására való törekvés, – a tanuló önálló mozgáskezdeményezése. 2006/89/II. szám Az értékelés szempontjai: – a tanuló önmagához mért fejlődése. Az értékelés módja: – szóbeli: – folyamatos visszajelzés, a tanórák végén összefoglaló elemzés és értékelés, – írásbeli: – szöveges minősítés, amely a habilitációs célokhoz viszonyítva történik. ALAPOZÓ SZAKASZ (5–6. évfolyam) Tantárgyi tartalmak, témakörök Témakör Tartalom Rendgyakorlatok Nyitódások és zárkózások, fejlődések és szakadozások járás közben: a tér- és távköz pontos felvétele. Testfordulatok: jobbra, balra, hátraarc két ütemben. Menetelések: átmenet járásból, futásból, ütemre, lépéstartással menetelésbe, majd kétütemű megállás. Gimnasztika Kötetlen és határozott formájú, 2-4-8 ütemű szabadgyakorlatok szer nélkül és kéziszerekkel: egyénileg, párban, sportszerhez kapcsolódva (bordásfal, pad). Testtartást javító, erősítő, nyújtó, lazító hatású és légzőgyakorlatok (mellkasi, hasi légzés). Gyakorlatok zenére. A biomechanikailag helyes testtartást tudatosító, kialakító, automatizáló és fenntartó gyakorlatok rendszeres végzése – valamint légzőgyakorlatok – a, testtájanként végighaladva a testtartásért felelős valamennyi izomcsoport erősítését és nyújtását szolgáló mozgásanyagon, a tanév során folyamatosan ismételve, a kiindulási és véghelyzetek pontos meghatározására valamint a lassú és pontos kivitelezésre ügyelve, a hibás kivitelezés javításával és a tanulócsoport képességeinek figyelembevételével, valamint a korosztály jellemzőinek megfelelő illeszkedéssel a testnevelési óra többi eleméhez. Atlétika Futások: kitartó futás 6-8 percig, közbeiktatott akadálykerülések, alkalmazott futóiskola feladatai. Iram- és gyorsfutások: állórajttal, térdelőrajttal. Rajt- és futóversenyek. Ugrások: ugró- és szökdelőiskola. Távolugrás guggoló technikával elugró sávból, teljes rohammal: az elrugaszkodó láb állandósítása. Magasugrás: lépő technikával, optimális nekifutási szögből, a lendítőláb rögzítésével. Dobások: kislabdadobás rövid nekifutással, a kitámasztás, a csípőforgatás bevésése – fejlettség szerint. Célba dobás vízszintes és függőleges célra, eltérő nagyságú és súlyú labdával. Torna Talajtorna: statikus és dinamikus elemek tökéletesedő technikával, zsugorfejenállás. Dinamikus elemek különböző kiindulási és befejező helyzetekben, kézenállás bordásfalnál. Elemkapcsolások. Támaszugrások padon és 3-4 részes szekrényen: függőleges leugrás, repülés közben lábfelhúzás, terpesztés, testfordulat – fejlettség szerint differenciáltan. Zsugorkanyarulati átugrás tetszőleges oldalra. Bátorugrás – a fejlettségnek megfelelően. Függésgyakorlatok kiegészítő tornakészleten. Egyszerű elemek érintő magas gyűrűn: fészek, zsugortestű lefüggés. Egyensúlygyakorlatok 2 zsámolyra tett tornapad merevítő gerendáján: járások előrehaladással, láb-, kartartással, mélyugrások kapcsolásával. Sportjátékok Labdarúgás, kosárlabdázás nehezedő technikával: labdavezetés, irány- és iramváltásokkal, labdaátadások lábbal, illetve egy és két kézzel álló és mozgó társnak, védekezés, támadás játékhelyzetben, kapura rúgás, kosárra dobás alaptechnikával. Sportjáték szabálybővüléssel. Zsinórlabdázás: alapvető játékelemekkel, csökkentett, sportági labdával, házi szabályokkal. 2006/89/II. szám Témakör Tartalom Testnevelési és sportjátékok Futó- és fogójátékok: betartandó feladatbővítésekkel. Labdás testnevelési játékok: számfeladatok, labdaterelések kézzel, lábbal, fejjel, eszközzel. Küzdőjátékok: húzások-tolások párokban és csoportokban, test-test ellen, eszköz beiktatásával. Természetben űzhető sportok A helyi lehetőségek függvényében választhatóak a sportágak és a sporteszközök. Kerékpározás: kötelékben, terepen. Görkorcsolyázás: esés- és ütközésmentes haladás előre, biztonságos megállás, jól megválasztott sebesség a kanyarodásnál. Tollaslabdázás: háló felett, tenyeres- és fonákütés, felütés és lecsapás (hálómagasságváltoztatással). Téli foglalkozás a szabadban. Szánkózás: társ húzása, tolása. Szánkózás terepen. Könnyített testnevelés Tartás- és mozgásjavító, -korrigáló gyakorlatok egyénre szabottan, valamint a testnevelés tantervben a nem ellenjavallt tananyagok. Úszás Úszásnem: mellúszás. A siklás gyakorlatai: eszközzel és eszköz nélkül. Kar- és lábtempó összehangolása, tökéletesítése. Úszás benntartott fejjel, majd helyes levegővétellel. Vízi játékok. Fejlesztési feladatok, tevékenységek, tanulásszervezés

Source: https://magyarkozlony.hu/hivatalos-lapok/70a7b5b1cd9ff1c80205933dda7636cc29e18ab2/dokumentumok/7f91eda90b48789599b4772772733dc5e5fc71cd/letoltes